KOMMISSIONEN FOR DE EUROPÆISKE FÆLLESSKABER 
KOM(94) 18 endelig udg. 
Bruxelles, den 03.02.1994 
Forslag til 
RÅDETS FORORDNING (EF) 
om indførelse af en endelig antidumpingtold 
på importen af ferrosilicium med oprindelse i 
Den Sydafrikanske Republik og i 
Den Kinesiske Folkerepublik 
(forelagt af Kommissionen) 
BEGRUNDELSE 
1. Kommissionen indførte ved forordning (EØF) nr. 2581/93, offentliggjort i EFT nr. L 237 
af 22. september 1993, en midlertidig antidumpingtold på importen af ferrosilicium med 
oprindelse i Den Sydafrikanske Republik og Den Kinesiske Folkerepublik. 
2. Gyldighedsperioden for den midlertidige antidumpingtold blev forlænget med højst to 
måneder ved Rådets forordning (EF) nr. 3371/93. Kommissionen har i mellemtiden 
afsluttet sin undersøgelse med henblik på fastsættelse af endelige foranstaltninger. 
3. Med henblik på en endelig afgørelse blev den normale værdi og eksportprisen fastlagt 
efter samme metode som i forbindelse med den foreløbige afgørelse om dumping. De 
berørte parter forelagde ikke nye beregninger. Sammenligningen af den normale værdi og 
eksportpriserne til Fællesskabet viste dumpingmargener på 34,7-49,7% for de 
sydafrikanske og kinesiske producenter. 
4. Hvad angår spørgsmålet om skade, satte sydafrikanske producenter spørgsmålstegn ved 
kumuleringen af importen. 
Virkningerne af importen måtte analyseres kumulativt, da eksporten af varer med 
oprindelse i Sydafrika og Den Kinesiske Folkerepublik omfattede betydelige mængder af 
samme vare, konkurrerede med fællesskabsproducenternes varer og med hinanden 
indbyrdes, og eksportøren optrådte på samme måde på markedet. Der blev ikke nævnt 
andre faktorer vedrørende skade. 
5. Med hensyn til Fællesskabets interesser blev der ikke fremført andre argumenter end dem, 
der er anført i Kommissionens forordning. 
6. Der indførtes midlertidige foranstaltninger i form af antidumpingtold. Foranstaltningerne 
fastsattes for alle producenter i forhold til de fastlagte dumpingmargener, da det 
nødvendige niveau for at afhjælpe skaden var højere. Der blev ikke fremført nye 
argumenter imod denne fremgangsmåde. 
Et sydafrikansk selskab kom med forslag til et tilsagn, som ikke blev godtaget, fordi det 
tidligere havde vist sig, at tilsagn ikke var egnet. 
Der bør derfor indføres følgende told: 
Den Sydafrikanske Republik 47,4% 
Highveld-Rand Carbide 34,7% 
Den Kinesiske Folkerepublik 49,7% 
For de sydafrikanske selskaber, der undlod at samarbejde, foreslås det, at tolden 
fastlægges på grundlag af den højeste konstaterede dumpingmargen for at undgå at 
belønne manglende samarbejdsvilje og for at hindre omgåelse af 
antidumpingforanstaltningerne. 
Forslag til 
RÅDETS FORORDNING (EF) 
om indførelse af en endelig antidumpingtold 
på importen af ferrosilicium med oprindelse i 
Den Sydafrikanske Republik og i 
Den Kinesiske Folkerepublik 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr 2423/88 af 11. juli 1988 om beskyttelse mod 
dumpingimport eller subsidieret import fra lande, der ikke er medlemmer af Det Europæiske 
Økonomiske Fællesskab0\ særlig artikel 12, 
under henvisning til forslag forelagt af Kommissionen efter konsultationer i det rådgivende 
udvalg, og 
ud fra følgende betragtninger: 
A. MIDLERTIDIGE FORANSTALTNINGER 
(1) Kommissionen indførte ved forordning (EØF) nr. 2581/93(2) en midlertidig anti­
dumpingtold på importen til Fællesskabet af ferrosilicium med oprindelse i Sydafrika 
og Den Kinesiske Folkerepublik og henhørende under KN-kode 7202 21 10,7202 21 90 
og ex 7202 29 00. 
Ved forordning (EF) nr. 3371/93(3) forlængede Rådet gyldighedsperioden for denne told 
med højst to måneder. 
B EFTERFØLGENDE PROCEDURE 
(2) Efter indførelsen af den midlertidige antidumpingtold tilkendegav et sydafrikansk 
selskab sin mening skriftligt og anmodede om lejlighed til at blive hørt af 
Kommissionen, hvilket blev imødekommet. 
(i) 
(2) 
(3) EFTnr. L 209 af 2.8.1988, s. 1. 
EFT nr. L 237 af 22.9.1993, s. 2. 
EFTnr. L 303 af 10.12.1993, s. 1. 
(3) Kommissionen fortsatte med at indhente og efterprøve alle oplysninger, den anså for 
nødvendige med henblik på en endelig afgørelse. Parterne blev underrettet om de 
væsentligste kendsgerninger og betragtninger, på grundlag af hvilke Kommissionen 
agtede at anbefale indførelse af en endelig antidumpingtold og endelig opkrævning af 
de beløb, der er stillet som sikkerhed i form af en midlertidig told. De fik også en frist 
til at fremlægge en redegørelse efter fremkomsten af disse oplysninger. 
C DUMPING 
1. Normal værdi 
(4) Med henblik på en endelig afgørelse blev den normale værdi fastlagt efter samme 
metoder som dem, der anvendtes i forbindelse med den foreløbige afgørelse om 
dumping. De interesserede parter fremlagde ikke nye beregninger. 
2. Eksportpris 
(5) Den metode, der anvendtes til fastlæggelse af eksportpriserne i betragtning 18-20 i 
forordning (EØF) nr. 2581/93, bekræftes, da de berørte parter ikke fremsatte 
bemærkninger i den forbindelse. 
3. Sammenligning 
(6) Resultaterne og konklusionerne i betragtning 21 i forordning (EØF) nr. 2581/93 
bekræftes. 
4. Dumpingmargen 
(7) Det fremgår af den endelige undersøgelse af de faktiske forhold, at der finder dumping 
sted i forbindelse med importen af den pågældende vare med oprindelse i Sydafrika og 
Den Kinesiske Folkerepublik. 
(8) Den vejede gennemsnitlige dumpingmargen for hver enkelt sydafrikansk producent 
fastsættes endeligt til følgende % af importprisen frit Fællesskabets grænse, ufortoldet: 
- Highveld Rand Carbide 34,7% 
- Samancor 47,4% 
(9) Den vejede gennemsnitlige dumpingmargen for Den Kinesiske Folkerepublik fastsættes 
endeligt til 49,7% af importprisen frit Fællesskabets grænse, ufortoldet. 
D SKADE 
(10) To sydafrikanske producenter betvivlede Kommissionens beslutning om at kumulere 
importen fra deres selskaber med anden import fra Sydafrika og Den Kinesiske 
Folkerepublik. 
Det bekræftes, at der bør foretages en analyse af de kumulerede virkninger af importen, 
da eksporten af varer med oprindelse i hvert af disse lande omfattede betydelige 
mængder af samme vare, konkurrerede med fællesskabsproducenternes varer og med 
hinanden indbyrdes, og eksportørerne optrådte på samme måde på markedet. 
(11) Kommissionen konkluderede i den foreløbige afgørelse i betragtning 26-40 i forordning 
(EØF) nr. 2581/93, at der er forvoldt fællesskabsproducenterne væsentlig skade. Der 
blev ikke senere fremsat nye kendsgerninger vedrørende denne afgørelse. 
Denne konklusion bekræftes. 
E. FÆLLESSKABETS INTERESSER 
(12) I Kommissionens foreløbige afgørelse vedrørende importen af ferrosilicium med 
oprindelse i Sydafrika og Den Kinesiske Folkerepublik som angivet i betragtning 41-48 
i forordning (EØF) nr. 2581/93 blev der taget hensyn til fællesskabsproducenternes 
interesser, forbrugernes interesser og andre erhverv og aktiviteter. 
Der blev ikke fremført nye argumenter til dette. 
(13) Resultaterne i forordningen om midlertidig told bekræftes derfor. 
F. TILSAGN 
(14) En sydafrikansk eksportør foreslog, at der burde indføres foranstaltninger i form af et 
tilsagn eller en mindstepristold. I tidligere tilfælde har det vist sig at være meget 
kompliceret og vanskeligt at kontrollere et sådant pristilsagn for en vare som 
ferrosilicium, der importeres til EU som varer med forskelligt indhold af silicium, 
hvilket giver sig udslag i forskellige prisniveauer. Det er imidlertid ikke til at se 
forskellene uden en teknisk analyse, hvilket kan gøre et sådant tilsagn ineffektivt. 
Tilsagn eller en mindstepristold, der vil skabe samme problemer, kan derfor ikke 
længere betragtes som et egnet middel i forbindelse med en vare som ferrosilicium som 
anført i betragtning 88 i Rådets forordning (EF) nr. 3359/93(4). Endvidere er importen 
fra andre lande, der er berørt af denne vare, nemlig Norge, Sverige, Island, Kasakhstan, 
Rusland, Ukraine, Brasilien, Venezuela, Kina, såvel som fra andre sydafrikanske 
producenter, underlagt en værditold. 
(15) I betragtning af ovenstående konkluderes det, at der bør indføres endelige 
foranstaltninger i form af en værditold. 
(4) EFTnr. L 302 af 9.12.1993, s. 1 
G TOLD 
(16) Der indførtes midlertidige foranstaltninger i form af en antidumpingtold; den indførtes 
for både Sydafrika og Kina på grundlag af de konstaterede dumpingmargener, da det 
nødvendige niveau til at afhjælpe skaden var højere som anført i betragtning 50 i 
forordning (EØF) nr, 2581/93. 
Der blev ikke fremført nye argumenter imod denne fremgangsmåde. Tolden bør derfor 
fastsættes på grundlag af de endeligt fastlagte dumpingmargener i betragtning 8 og 9 
i denne forordning. 
(17) For de sydafrikanske selskaber, der undlod at samarbejde ved undersøgelsen, fastslog 
Kommissionen i betragtning 52 i forordning (EØF) nr. 2581/93, at tolden burde 
fastsættes på grundlag af de tilgængelige oplysninger i henhold til artikel 7, stk. 7, 
litra b), i forordning (EØF) nr. 2423/88. For ikke at belønne manglende samarbejdsvilje 
blev det bestemt, at de mest rimelige kendsgerninger er dem, der blev fastlagt i løbet 
af undersøgelsen, og at der ikke er grund til at antage, at en lavere told end den, der 
svarer til den højeste konstaterede dumpingmargen, vil være tilstrækkelig for at tage 
hensyn til virkningerne af dumpingimporten fra selskaber i Sydafrika, som ikke 
samarbejdede ved undersøgelsen. 
(18) Der bør derfor indføres følgende told: 
- Den Kinesiske Folkerepublik 49,7% 
- Sydafrika bortset fra Highveld - Rand Carbide 47,4% 
- Highveld - Rand Carbide 34,7% 
H. OPKRÆVNING AF MIDLERTIDIG TOLD 
(19) I betragtning af de fastlagte dumpingmargener, den skade, der er forvoldt 
erhvervsgrenen i Fællesskabet og dennes usikre situation, findes det, at de beløb, der 
er stillet som sikkerhed i form af antidumpingtold for alle selskaber og Den Kinesiske 
Folkerepublik, bør opkræves endeligt -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af ferrosilicium med indhold af 
silicium på 20 til 96 vægtprocent, henhørende under KN-kode 7202 21 10, 7202 21 90 
og ex 7202 29 00 (TARIC-kode 7202 29 00*11) og med oprindelse i Den 
Sydafrikanske Republik og Den Kinesiske Folkerepublik. 
2. Tolden fastsættes på grundlag af prisen frit Fællesskabets grænse, ufortoldet, til: 
- 49,7% for ferrosilicium med oprindelse i Den Kinesiske Folkerepublik 
7 
- 47,4% for ferrosilicium med oprindelse i Den Sydafrikanske Republik (TARIC-
tillægskode 8733), bortset fra ferrosilicium fremstillet af det i tredje led omhandlede 
selskab 
- 34,7% for ferrosilicium fremstillet af Rand Carbide, Division of Highveld Steel and 
Vanadium Corp. Ltd, Witbank (TARIC-tillægskode 8732). 
Artikel 2 
De beløb, der er stillet som sikkerhed i form af midlertidig told i henhold til forordning (EØF) 
nr. 2581/93, opkræves endeligt med det fulde beløb. 
Artikel 3 
Denne forordning træder i kraft dagen efter offentliggørelsen i De Europæiske Fællesskabers 
Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(94) 18 endelig udg. 
DOKUMENTER 
DA 1102 
Katalognummer : CB-CO-94-020-DA-C 
ISBN 92-77-64599-7 
Kontoret for De Europæiske Fællesskabers Officielle Publikationer 
L-2985 Luxembourg